section_heading: Pozadina
paragraph_text: Mnogi španjolski moćnici, kako svjetovni tako i vjerski, gledali su na Židove s dubokom sumnjom. Židove su također držali suradnicima muslimana. Te sumnje kršćana samo je pojačavala činjenica da su neki od prisilnih preobraćenika bili nedvojbeno neiskreni. Neki, ali ne svi conversos, odlučili su spasiti svoj društveni i trgovački ugled na jedini mogući način - krštenjem i prihvaćanjem kršćanstva - dok su privatno i dalje obnašali obveze židovske vjere. Ti tajni praktikanti obično se nazivaju kripto-židovima ili marranosima. Postojanje kripto-židova bio je neodoljiv izazov svjetovnim i crkvenim vođama koji su ionako bili neprijateljski raspoloženi prema španjolskom židovstvu. Neizvjesnost oko iskrenosti židovskih obraćenika dodalo je ulje na vatru antisemitizma u 15. stoljeću u Španjolskoj.